stanford-oval/wikipedia huggingface dataset:
תיירות טרור
מניעת תיירות טרור

התיירים החוזרים למדינות המקור שלהן מעוררים דאגה בקרב הממשל, שכן הם חוזרים לאחר אימוני קרב, שימוש בנשק ואמצעי לחימה וניסיון מבצעי. החשש במדינות המקור הוא שאותם תיירים יחזרו לארצם ויצטרפו לתאי טרור וישתמשו בהכשרתם החדשה כדי לבצע פיגועים כנגד הממשל והאוכלוסייה המקומית.
מדינות המקור לרוב מפרסמת אזהרות מסע לאזורים מוכי מלחמה. המשטר מבצע פעולות מנע נגד אלו המתעתדים לצאת לאותם אזורים מוכי מלחמה כגון חקיקה, פשיטות, מעצרים והחרמות דרכונים. שירותי הביטחון של מדינות המקור לרוב מבצעים מעקב אחרי התיירים כדי לוודא שאינם מרכיבים תאי טרור.
הערות שוליים

↑  הצטרפות מתנדבים מקרב ערביי ישראל ומקרב הפלסטינים לשורות המורדים בסוריה
הסכם גוליסטן

| --- | --- |

 חותמים:  הולשטיין-גוטורפ-רומנוב, השושלת הקאג'ארית 
 תאריך יצירה:  24 באוקטובר 1813 
 
ההפסדים הטריטוריאליים של פרס לאחר הסכם גוליסטן והסכם טורקמנצ'אי
הסכם גוליסטן (ברוסית: Гюлистанский договор, בפרסית: عهدنامه گلستان) היה הסכם שלום שנחתם בין האימפריה הרוסית לבין האימפריה הפרסית (سلسله قاجاریه), ב-24 באוקטובר 1813, בכפר גוליסטן (אנ') שבנגורנו קרבאך, כתוצאה ממלחמת רוסיה-פרס (1813-1804).
עם נפילת העיירה האזרית לנצ'ראן לידי הגנרל פיוטר קוטליארייבסקי (Пётр Семёнович Котляревский), ב-1 בינואר 1813, הואץ המשא ומתן לשלום בין האימפריות. טיוטת ההסכם הוכנה על ידי הדיפלומט הבריטי סר. גור אואוסליי, ששימש כמתווך והפעיל השפעה רבה בחצר הפרסית. בסופו של דבר, נחתם ההסכם, בעל 11 פרקים, על ידי ניקולאי פיודורביץ' רטישייב מהצד הרוסי וחאג'י מירזא חסן ח'אן מהצד הפרסי.
עיקרי ההסכם

"רוסיה מאשרת בהסכם זה את החזקה במעמד כל הח'אנויות - קראבך, גנג'ה, שקיין, שירוואן, דרבנט, קואובה ובאקו יחד עם חלק מטאליש ומבצר לנצ'ראן. פרס תוותר על כל טענה על דאגסטן, גאורגיה, מגרליה, אימרתי ואבחזיה."
האדמות יכללו:
את כל היישובים, הערים והכפרים של גאורגיה, כולל כל הכפרים והערים אשר לחוף הים השחור, כמו:
מגרליה
אבחזיה
אימרתי
גוריה
כמעט כל היישובים הערים והכפרים של ח'אנויות דרום הקווקז, ובכללם:
ח'אנות באקו
ח'אנות שירוואן
דרבנט
ח'אנות קרבאך
ח'אנות גנג'ה
ח'אנות שאקי
ח'אנות קובה (קובה)
חלק מח'אנות טאליש
פרס מפסידה את כל זכויות השיט במימי הים הכספי
שתי המדינות מסכימות לקיים סחר חופשי, כאשר לרוסיה ניתנת כניסה חופשית לנהל מסחר בכל מקום בפרס
רוסיה בתמורה מבטיחה לתמוך בעבאס מירזא (عباس میرزا) (1789-1833) כיורש הכתר הפרסי לאחר מותו של פתח עלי שאה קאג'אר (فتح على شاه قاجار) (1771-1834), שהיה עדין על כס המלוכה.
משמעות ההסכם

איראן באופן רשמי רואה בהסכם זה ובהסכם שבא אחריו, הסכם טורקמנצ'אי, כאחד מההסכמים המשפילים ביותר שנחתמו אי פעם. להסכם זה גם מייחסים האיראנים כסיבה הראשית לנפילתו של פתח עלי שאה קאג'אר, שנזכר בהיסטוריה של איראן כאחד  השליטים הלא מוכשרים ביותר.
ההיסטוריונים באזרבייג'ן מציינים כי כבר משנת 1795 שאפה הח'אנות קרבאך, המקום בו נחתם ההסכם, לעצמאות במדיניות החוץ שלה.
איברהים ח'ליל ח'אן , הואלי (والي)  של קרבאך, החושש לעצמאות ארצו, הזהיר את הסולטאן סלים השלישי מבית אע'א מוחמד ח'אן קאג'אר, משאיפתו לכיבוש אזרבייג'ן ומאוחר יותר הקרבאך, ירוואן וגאורגיה. באותה שנה מוחמד ח'אן, החכים של ירוואן, כתב לאע'א מוחמד, והזהיר אותו מה"תוקפנות" שלו, וביקש את הגנת העות'מאנים.
היסטוריונים של האימפריה הרוסית מציינים כי העמקת כיבושי רוסיה בשטחי הקווקז הביאה לאוכלוסייתה, במקום פלישות קבועות של הפרסים והעות'מאנים, שחרור של המדינות הנוצריות מהדיכוי האיסלאמי, ופתיחת עידן של שנות שלום יחסיות ויציבות כלכלית.
הערות שוליים

↑  הסכם גוליסטן, ברוסית
↑  ג'ון פרדריק באדליי, הכיבוש הרוסי של הקווקז, עמ' 90, באנגלית, מסת"ב 0700706348
↑  נחתם ב-21 בפברואר 1828
↑  ואלי (والي) - היה תוארו של מושל על מחוז גדול באימפריה העות'מאנית הנקרא "וילאית" כגון מחוז סוריה (הכולל גם את ארץ ישראל, ירדן ולבנון של ימינו) או מחוז מצרים, מושלים אלו היו תחת פיקוחו הישיר של "השער הנשגב"- הממשל המרכזי שבאיסטנבול.  לרוב היו הוואלים קצינים צבאיים בדרגת פאשה (פחה)
↑  חכים - רופא מוסלמי
↑  בסיפרו: "Asnad va Mukatabat-i Tarikh-i (Qajariya)‏", טהרן, 1366/1987, עמ' 7-8
| --- | --- |
בקרת זהויות :  LCCN: n2023056482   WorldCat (עם LCCN): n2023-056482
איום (הפחדה)

איום היא התנהגות מכוונת אשר "גורמת לאדם בעל רגישות רגילה" לחשוש מפציעה גופנית או מטראומה נפשית. התנהגות זו לא חייבות לגרום לקורבן להרגיש אימה או תבהלה. במספר מדינות בארצות הברית, הפחדה היא עבירה פלילית. בישראל, איום נחשב בהתאם לסעיף 192 של חוק העונשין: ”המאיים על אדם בכל דרך שהיא, בפגיעה בגופו, בחירותו, בשמו הטוב או בפרנסתו שלו או של אדם אחר, הן במטרה להפחיד, להזיק או להקניט – דינו מאסר שלוש שנים”.
התנהגויות מאיימות עשויות להיגרם מדחף תחרותי נורמלי לדומיננטיות. לחלופין, איום עשוי לנבוע מסוג החברה בה אנשים מגיעים, מכיוון שבני אדם בדרך כלל אינם ששים לעסוק בעימות או לאיים באלימות.
כמו כל התכונות ההתנהגותיות, היא קיימת בביטוי גדול יותר או פחות אצל כל בני האדם, אך עשויה גם להיות "התנהגות מתגמלת" משמעותית. תאורטיקנים התנהגותיים רואים, לעיתים קרובות, התנהגויות מאיימות כתוצאה מאיום של אחרים, כולל הורים, מורים, חברי משחק ואחים. "שימוש בכוח מוצדק כאשר אדם סבור באופן סביר כי יש צורך בהגנה עצמית או על אחר מפני שימוש מיידי בכוח בלתי חוקי."
איום עשוי להיות במודע או שלא במודע. אנשים שמאיימים במודע עשויים לעשות זאת כתוצאה מתפיסה רציונליסטית אנוכית, תועלת או העצמה עצמית. איום הקשור לדעות קדומות ולאפליה עשוי לכלול התנהלות "שמעצבנת, מאיימת, מבהילה או מעיבה על אדם שחושש לשלומו ... בגלל אמונה או תפיסה באשר לגזע, צבעו, מוצאו הלאומי, מוצאו, מגדרו, דתו, פרקטיקה דתית, גיל, מוגבלות או נטייה מינית, ללא קשר אם האמונה או התפיסה נכונים."
ניתן לפרש איום מתוך מגעים פיזיים, הבעת פנים כעוסה, מניפולציה רגשית, אלימות מילולית, הגרמת הרגשה נמוכה, מבוכה מכוונת או תקיפה פיזית ממשית. "ההתנהגות עשויה לכלול, אך אינה מוגבלת, לצירופים, הערות גנאי או השמצות והצעות זימה, תקיפה, עיכוב או חסימת תנועה, נגיעה פוגענית או כל הפרעה פיזית בעבודה או בתנועה רגילה, ועלבונות חזותיים, כגון פוסטרים או קריקטורות גנאי."
ראו גם

איום ברצח
לקריאה נוספת

Ringer, Robert J. (2004). To Be or Not to Be Intimidated?: That Is the Question. M Evans & Co Inc. ISBN 1-59077-035-8.
הערות שוליים

↑  "Threat of Harm Law and Legal Definition". uslegal.com. USLegal. ארכיון מ-2016-08-16. נבדק ב-2021-07-16.
↑  "Terroristic Threat Law and Legal Definition". uslegal.com. USLegal. ארכיון מ-2017-07-04. נבדק ב-2021-07-16.
↑  "Legal Definition of Intimidate". www.lectlaw.com. ארכיון מ-2021-02-24. נבדק ב-2021-07-16.
↑  איומים מכל הסוגים - מה נחשב איום כלפי אדם, באתר הנבחרת המשפטית, ‏2020-05-31
↑  "אני אדקור אותו למוות": נאשם איים לפגוע בשופט ונשלח לארבעה חודשי מאסר, באתר ישראל היום, ‏11 במרץ 2024
↑  גלעד מורג, "ידונו אותך בצואה": הורשע באיומים על שופט - ואיים על השופטת שדנה בערעורו, באתר ynet, 6 באוגוסט 2024
↑  התנהגות פרועה במקום ציבורי: מה העונש לנהג שעצר בכביש, איים על נהגת וחבט ברכבה?, באתר דין - עורכי דין ומידע משפטי בישראל, ‏27 באוקטובר 2024
↑  Randall Collins, Violence: A Micro-sociological Theory (2009)
↑  "Legal Definition of Self-Defense Defense". www.lectlaw.com. ארכיון מ-2017-11-27. נבדק ב-2021-07-16.
1 2  "Harassment Law and Legal Definition". uslegal.com. USLegal. ארכיון מ-2018-01-02. נבדק ב-2021-07-16.
| --- | --- |
בקרת זהויות :  GND: 4150704-6  NDL: 00567127
אור פירון-זומר

אור פירון-זומר (נולדה ב-20 בפברואר 1988) היא ראש מועצת אורנית.
ביוגרפיה

פירון-זומר היא בתם של ברוריה והשר לשעבר הרב שי פירון. היא נכדתו של הרב אורי כהן, נכדתה של אסתר פירון לשעבר סגנית ראש עיריית בת ים, ונינתו של הרב פינחס קהתי.
נולדה בירושלים, עקרה עם הוריה לעפרה, חיה חמש שנים בקיבוץ עין הנצי"ב, ולאחר מכן התבססה באורנית.
עבדה כיועצת תקשורת וכראש המטה של מנכ"ל המשרד לאזרחים ותיקים תחת השר אורי אורבך. ב-2015 הקימה את 'סופיה', חברה המספקת שירותי אֵבֶל, וניהלה את מערך נפטרי הקורונה מטעם "פורום חברות קדישא בישראל. עד להיבחרה שימשה מנכ"לית חברת "גלובל פארמה". כיהנה כדירקטורית בחברה העירונית ממשלתית "חלמיש" וחברת הנהלת ארגון יהדות צפון אמריקה למען יהודי אתיופיה.
נבחרה על ידי מגזין גלובס לנבחרת 40 הצעירים המבטיחים לשנת 2020.
היא בעלת תואר ראשון בהצטיינות במדעי המדינה ותקשורת בבר־אילן.
בבחירות לראשות מועצת אורנית ב־2024 זכתה פירון-זומר בראשות המועצה כשהיא מביסה את ראש המועצה לשעבר שלומי לנגר. ראש המועצה היוצא ניר ברטל לא התמודד לכהונה נוספת.
חיים אישיים

נשואה לגל זומר (חשב בקבוצת עזריאלי) ואם לארבעה. מתגוררת באורנית.
הערות שוליים

↑  יפעת מנהרדט, 4 נשים מספרות על המחיר הכלכלי של ההתמודדות בבחירות המקומיות, באתר ynet, 25 בפברואר 2024
↑  תוצאות סופיות באורנית: אור פירון זומר נבחרה לראשות המועצה, באתר ynet, 27 בפברואר 2024
נבחרת אוסטרליה בכדורגל

ערך זה עוסק בנבחרת הגברים של אוסטרליה בכדורגל. אם התכוונתם לנבחרת הנשים, ראו .
נבחרת אוסטרליה מול נבחרת אורוגוואי במסגרת מוקדמות הגביע העולמי לשנת 2006 באצטדיון אוסטרליה
נבחרת אוסטרליה בכדורגל היא נבחרת הכדורגל הלאומית של מדינת אוסטרליה. הנבחרת מנוהלת על ידי פדרציית הכדורגל האוסטרלית, ומכונה בשם "סוקרוז" ("Socceroos").
הדירוג הנוכחי של נבחרת אוסטרליה ברשימת הדירוג של פיפ"א, הוא המקום ה-26 בעולם, נכון ל-19 בדצמבר 2024; הניקוד הוא 1,544.15 – ללא שינוי לעומת ניקוד קודם. דירוג השיא 14 נמדד לראשונה בספטמבר 2009, והדירוג הנמוך ביותר 102 נמדד לראשונה בנובמבר 2014. לזכותה של הנבחרת שש הופעות בגביע העולם בכדורגל, ארבע זכיות בגביע אוקיאניה לאומות, וזכייה אחת בגביע אסיה בכדורגל בשנת 2015 כמארחת.
היסטוריה

נבחרת אוסטרליה ערכה את משחקה הרשמי הראשון ב-1922, שבו הפסידה בתוצאה 1–3 לנבחרת ניו זילנד. ב-1966 השתתפה הנבחרת לראשונה במוקדמות הגביע העולמי, אך כשלה בניסיונה להעפיל לטורניר, כשסיימה במקום השני בבית המוקדמות האוקיאני. גם לטורניר הגביע העולמי ב-1970 כשלה להעפיל, כשהפסידה לנבחרת ישראל במפגש פלייאוף שנערך במתכונת של משחק בית וחוץ.
ב-1974 העפילה הנבחרת לראשונה בתולדותיה לטורניר הגביע העולמי, אשר נערך בגרמניה המערבית. הנבחרת הודחה בסיום שלב הבתים, לאחר הפסד 0–3 לגרמניה המערבית, הפסד 0–2 לגרמניה המזרחית ותיקו 0-0 מול צ'ילה.
בין השנים 1978 ו-2002 כשלה נבחרת אוסטרליה להעפיל לגביע העולם, כשבשנים 1986, 1994, 1998, ו-2002 זכתה בראשות בית המוקדמות האוקיאני, אך הפסידה בשלב הפלייאוף לנבחרות סקוטלנד, ארגנטינה, איראן ואורוגוואי בהתאמה.
במסגרת מוקדמות טורניר הגביע העולמי לשנת 2006 התמודדה הנבחרת פעם נוספת מול נבחרת אורוגוואי במשחק פלייאוף, אך הפעם גברה עליה בסיום דו-קרב בעיטות עונשין, ועלתה למשחקי גביע העולם בפעם השנייה בתולדותיה, ולראשונה לאחר 32 שנות הפסקה. במסגרת מוקדמות הטורניר הביסה אוסטרליה את טונגה בתוצאה 0–22, הניצחון הגבוה ביותר בהיסטוריה במשחק בינלאומי. לאחר יומיים שברה אוסטרליה את השיא פעם נוספת, כשהביסה את סמואה האמריקאית בתוצאה 0–31, שיא שנשמר עד היום.
במשחקה הראשון בטורניר גביע העולם לשנת 2006 השיגה הנבחרת את ניצחון הבכורה שלה במפעל, לאחר שגברה בתוצאה 1–3 על יפן. כמו כן, הפסידה הנבחרת בתוצאה 0–2 לברזיל וסיימה בתיקו 2–2 מול קרואטיה. אוסטרליה סיימה את שלב הבתים במקום השני שממנו העפילה לשלב שמינית הגמר, שבו הפסידה 0–1 לאיטליה, דבר שהביא להדחתה מהטורניר.
פדרציית הכדורגל האוסטרלית, אשר השתייכה מאז שנוסדה לקונפדרציית הכדורגל של אוקיאניה, החליטה במהלך שנת 2005 לעבור לקונפדרציית הכדורגל של אסיה, על מנת להגביר את התחרותיות ועל מנת שהנבחרת תרכוש יותר ניסיון, בין היתר, באמצעות יותר משחקים רשמיים. ב-22 בפברואר 2006 ערכה אוסטרליה את משחקה הראשון במסגרת הקונפדרציה האסיאתית, שבו גברה בתוצאה 1–3 על בחריין במסגרת מוקדמות גביע אסיה 2007.
במסגרת מוקדמות מונדיאל 2010 התמודדה הנבחרת לראשונה בתולדותיה במסגרת הקונפדרציה האסיאתית. הנבחרת, תחת המאמן פים ורביק, סיימה את בית המוקדמות במקום הראשון והעפילה בפעם השלישית בתולדותיה לטורניר גביע העולם. בטורניר הגמר הודחה אוסטרליה בשלב הבתים לאחר שסיימה במקום השלישי אחרי גרמניה וגאנה. אוסטרליה פתחה את משחקיה בתבוסה 0–4 לגרמניה, אך בהמשך השתפרה, סיימה בתיקו 1–1 מול גאנה וסיימה את משחקיה בטורניר בניצחון 1–2 על סרביה.
נבחרת אוסטרליה העפילה בפעם השלישית ברציפות למונדיאל 2014, לאחר שסיימה במקום השני בבית המוקדמות באסיה. בטורניר הגמר הפסידה אוסטרליה בשלושת משחקיה לצ'ילה 1–3, הולנד 2–3 וספרד 0–3 וסיימה במקום האחרון בבית. שנה לאחר מכן, אירחה אוסטרליה לראשונה את גביע אסיה בכדורגל ואף זכתה בה לראשונה בתולדותיה לאחר שגברה על דרום קוריאה 1–2 במשחק הגמר לאחר הארכה.
אוסטרליה העפילה למונדיאל 2018 בפעם הרביעית ברציפות. היא הפסידה לצרפת 1–2 וסיימה בתיקו 1–1 עם דנמרק. במשחקה האחרון בשלב הבתים הפסידה אוסטרליה לפרו 0–2 וסיימה במקום האחרון בבית.
אוסטרליה העפילה למונדיאל 2022 בפעם החמישית ברציפות. בשלב הבתים היא הובסה על ידי אלופת העולם צרפת 4-1, אך בהמשך גברה 0-1 על תוניסיה וניצחה 0-1 את דנמרק.  אוסטרליה העפילה לשמינית הגמר מהמקום השני בבית ובכך שחזרה את הישג השיא שלה במונדיאל, אך הפסידה 2-1 לארגנטינה והודחה.
כל גביעי העולם

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
אורוגוואי 1930: לא הייתה חברה בפיפ"א
הממלכה האיטלקית 1934: לא הייתה חברה בפיפ"א
צרפת 1938: לא הייתה חברה בפיפ"א
ברזיל 1950: לא הייתה חברה בפיפ"א
שווייץ 1954: לא הייתה חברה בפיפ"א
שוודיה 1958: לא הייתה חברה בפיפ"א
צ'ילה 1962: לא הייתה חברה בפיפ"א
אנגליה 1966: לא העפילה
מקסיקו 1970: לא העפילה
| גרמניה 1974 | סיבוב ראשון | 3 | 0 | 1 | 2 | 0 | 5 |
ארגנטינה 1978: לא העפילה
ספרד 1982: לא העפילה
מקסיקו 1986: לא העפילה
איטליה 1990: לא העפילה
ארצות הברית 1994: לא העפילה
צרפת 1998: לא העפילה
קוריאה הדרומית יפן 2002: לא העפילה
| גרמניה 2006 | שמינית גמר | 4 | 1 | 1 | 2 | 5 | 6 |
| דרום אפריקה 2010 | סיבוב ראשון | 3 | 1 | 1 | 1 | 3 | 6 |
| ברזיל 2014 | סיבוב ראשון | 3 | 0 | 0 | 3 | 3 | 9 |
| רוסיה 2018 | סיבוב ראשון | 3 | 0 | 1 | 2 | 2 | 5 |
| קטר (מדינה) 2022 | שמינית גמר | 4 | 2 | 0 | 2 | 4 | 6 |
ארצות הברית מקסיקו קנדה 2026: 
| סך הכול | 6/22 | 20 | 4 | 4 | 12 | 17 | 37 |
משחקי תיקו כוללים גם משחקים שהוכרעו בבעיטות הכרעה
כל גביעי אסיה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
1956 עד 2004: לא הייתה חברה בקונפדרציית הכדורגל של אסיה
| אינדונזיה מלזיה תאילנד וייטנאם 2007 | רבע גמר | 4 | 1 | 2 | 1 | 7 | 5 |
| קטר (מדינה) 2011 | מקום שני | 6 | 4 | 1 | 1 | 13 | 2 |
| אוסטרליה 2015 | מקום ראשון | 6 | 5 | 0 | 1 | 14 | 3 |
| איחוד האמירויות הערביות 2019 | רבע גמר | 5 | 2 | 1 | 2 | 6 | 4 |
| קטר (מדינה) 2023 | רבע גמר | 5 | 3 | 1 | 1 | 9 | 3 |
| ערב הסעודית 2027 | העפילה |  |  |  |  |  |  |
| סך הכול | 5/5 | 26 | 15 | 5 | 6 | 49 | 17 |
משחקי תיקו כוללים גם משחקים שהוכרעו בבעיטות הכרעה
כל גביעי אוקיאניה לאומות

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
ניו זילנד 1973: לא השתתפה
| קלדוניה החדשה 1980 | מקום ראשון | 4 | 4 | 0 | 0 | 24 | 4 |
| 1996 | מקום ראשון | 4 | 3 | 1 | 0 | 14 | 0 |
| אוסטרליה 1998 | מקום שני | 4 | 3 | 0 | 1 | 23 | 3 |
| פולינזיה הצרפתית 2000 | מקום ראשון | 4 | 4 | 0 | 0 | 26 | 0 |
| ניו זילנד 2002 | מקום שני | 5 | 4 | 0 | 1 | 23 | 2 |
| אוסטרליה 2004 | מקום ראשון | 7 | 6 | 1 | 0 | 32 | 4 |
2008 והילך: לא הייתה חברה
| סך הכול | 6/7 | 28 | 24 | 2 | 2 | 142 | 13 |
משחקי תיקו כוללים גם משחקים שהוכרעו בבעיטות הכרעה
גביע הקונפדרציות

| שנה | השתתפה בתור | סיבוב | משחקים | ניצחונות | תיקו | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
ערב הסעודית 1992: לא העפילה
ערב הסעודית 1995: לא העפילה
| ערב הסעודית 1997 | זוכת גביע אוקיאניה לאומות 1996 | מקום שני | 5 | 2 | 1 | 2 | 4 | 8 |
מקסיקו 1999: לא העפילה
| קוריאה הדרומית יפן 2001 | זוכת גביע אוקיאניה לאומות 2000 | מקום שלישי | 5 | 3 | 0 | 2 | 4 | 2 |
צרפת 2003: לא העפילה
| גרמניה 2005 | זוכת גביע אוקיאניה 2004 | סיבוב ראשון | 3 | 0 | 0 | 3 | 5 | 10 |
דרום אפריקה 2009: לא העפילה
ברזיל 2013: לא העפילה
| רוסיה 2017 | זוכת גביע אסיה 2015 | סיבוב ראשון | 3 | 0 | 2 | 1 | 4 | 5 |
| סך הכול |  | 4/10 | 16 | 5 | 3 | 8 | 17 | 25 |
שחקנים > סגל הנבחרת

סגל הנבחרת לקראת המשחקים נגד לבנון בסיבוב השני של מוקדמות מונדיאל 2026 - אסיה. מספר ההופעות והשערים נכון ל-26 במרץ 2024 לאחר המשחק נגד לבנון.
| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1 | שוער | מת'יו ריאן | 8 באפריל 1992 | 93 | 0 | הולנד אלקמאר |
| 12 | שוער | טום גלאבר | 24 בדצמבר 1997 | 0 | 0 | אנגליה מידלסברו |
| 18 | שוער | ג'ו גאוצ'י | 4 ביולי 2000 | 2 | 0 | אנגליה אסטון וילה |

| 2 | מגן | תומאס דנג | 20 במרץ 1997 | 4 | 0 | יפן אלבירקס ניאיגטה |
| 3 | מגן | נתנאל אטקינסון | 13 ביוני 1999 | 13 | 0 | סקוטלנד הארט אוף מידלות'יאן |
| 4 | מגן | קאי רולס | 24 ביוני 1998 | 20 | 1 | סקוטלנד הארט אוף מידלות'יאן |
| 13 | מגן | גת'ין ג'ונס | 13 באוקטובר 1995 | 5 | 0 | אנגליה בולטון וונדררס |
| 17 | מגן | ג'ואל קינג | 30 באוקטובר 2000 | 4 | 0 | אוסטרליה סידני |
| 19 | מגן | הארי סוטאר | 22 באוקטובר 1998 | 29 | 11 | אנגליה לסטר סיטי |
| 21 | מגן | קמרון בורג'ס | 21 באוקטובר 1995 | 8 | 0 | אנגליה איפסוויץ' טאון |

| 5 | קשר | ג'וש ניסבט | 15 ביוני 1999 | 1 | 0 | אוסטרליה סנטרל קוסט מארינרס |
| 6 | קשר | פטריק יזבק | 5 באפריל 2002 | 1 | 0 | נורווגיה ויקינג |
| 8 | קשר | קונור מטקלף | 5 בנובמבר 1999 | 21 | 0 | גרמניה זנקט פאולי |
| 10 | קשר | איידין הרוסטיץ' | 5 ביולי 1996 | 26 | 3 | הולנד הראקלס אלמלו |
| 22 | קשר | ג'קסון אירוויין | 7 במרץ 1993 | 68 | 11 | גרמניה זנקט פאולי |
| 26 | קשר | קיאנו באקוס | 7 ביוני 1998 | 18 | 1 | סקוטלנד סנט מירן |

| 7 | חלוץ | סמוואל סילברה | 25 באוקטובר 2000 | 6 | 0 | אנגליה מידלסברו |
| 9 | חלוץ | ברונו פורנרולי | 7 בספטמבר 1987 | 7 | 0 | אוסטרליה מלבורן ויקטורי |
| 11 | חלוץ | קוסיני ינגי | 15 בינואר 1999 | 6 | 1 | אנגליה פורטסמות' |
| 14 | חלוץ | אדם טגארט | 2 ביוני 1993 | 17 | 6 | אוסטרליה פרת' גלורי |
| 15 | חלוץ | מיטצ'ל דיוק | 18 בינואר 1991 | 39 | 12 | יפן מאצ'ידה זלביה |
| 16 | חלוץ | ברנדון בורלו | 25 ביולי 1995 | 11 | 2 | אוסטרליה וסטרן סידני וונדררס |
| 20 | חלוץ | ג'ון איירדייל | 1 באוגוסט 1999 | 2 | 1 | גרמניה וין ויסבאדן |
| 23 | חלוץ | קרייג גודווין | 16 בדצמבר 1991 | 25 | 6 | ערב הסעודית אל-ווחדה מכה |
שחקנים > שחקנים מפורסמים בעבר

צ'ארלי ינקוס
אלכס טובין
דמיאן מורי
ג'ון קוסמינה
פרנק פרינה
פול אוקון
מרק בוסניץ'
הארי קיואל
מארק וידוקה
אורליו וידמר
רוברט סלאטר
ברט אמרטון
טים קייהיל
שיאי שחקנים

נכון ל-3 בפברואר 2024.
שיאי שחקנים > שיאני ההופעות

| דירוג | עמדה | שחקן | שנים בנבחרת | הופעות | שערים |
| --- | --- | --- | --- | --- | --- |
| 1 | שוער | מארק שוורצר | 1993 - 2013 | 109 | 0 |
| 2 | חלוץ | טים קייהיל | 2004 - 2018 | 108 | 50 |
| 3 | מגן | לוקאס ניל | 1996 – 2013 | 96 | 1 |
| 4 | קשר | ברט אמרטון | 1998 - 2012 | 95 | 20 |
| 5 | שוער | מת'יו ריאן | 2012 -  הווה | 91 | 0 |
| 6 | מגן | אלכס טובין | 1988 - 1998 | 87 | 2 |
| 7 | קשר | פול ואדה | 1986 - 1996 | 84 | 10 |
| 7 | קשר | מארק ברשיאנו | 2001 - 2015 | 84 | 13 |
| 9 | קשר | לוק וילקשייר | 2004 - 2014 | 80 | 8 |
| 9 | מגן | מארק מיליגן | 2006 - 2019 | 80 | 6 |
שיאי שחקנים > מלכי השערים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | טים קייהיל | 2004 - 2018 | 50 | 108 | 0.46 |
| 2 | דמיאן מורי | 1992 – 2002 | 29 | 45 | 0.64 |
| 3 | ארצ'י תומפסון | 2001 - 2013 | 28 | 54 | 0.52 |
| 4 | ג'ון אלויזי | 1997 - 2008 | 27 | 55 | 0.49 |
| 5 | ג'ון קוסמינה | 1976 - 1988 | 25 | 60 | 0.42 |
| 5 | אטילה אבוני | 1967–1977 | 25 | 61 | 0.41 |
| 7 | דייוויד זריליץ' | 1997 - 2005 | 20 | 31 | 0.65 |
| 7 | ברט אמרטון | 1998 - 2012 | 20 | 79 | 0.25 |
| 7 | מילה ידינאק | 2008 - 2018 | 20 | 95 | 0.21 |
| 10 | גרהם ארנולד | 1985 - 1997 | 19 | 56 | 0.34 |
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
מארק שוורצר – שיאן ההופעות (109) בנבחרת אוסטרליה בכל הזמנים
טים קייהיל – מלך השערים (50) בנבחרת אוסטרליה בכל הזמנים
שד פיברוציסטי

| --- | --- |

שינויים פיברוציסטיים
 תחום:  מיילדות וגינקולוגיה
 קישורים ומאגרי מידע
 MeSH:  D005348
 סיווגים
 ICD-11:  GB20.0 
 
שד פיברוציסטי (באנגלית: Fibrocystic breast changes, או בקצרה "FBC") הוא מצב שבו יש שינויים ברקמת השד. מצב זה משפיע על כ- 30-60% מהנשים ולפחות 50% מהנשים בגיל הפוריות. מספר מחקרים מצביעים על כך שהשכיחות של השד הפיברוציסטי עשוי אפילו להיות גבוה כ- 70% ל-90%. שד פיברוציסטי מאופיין על ידי גושים בשד אשר לפעמים עלולים לגרום אי נוחות. התופעה לעיתים קשורה לשינוי ההורמונלי של האישה או מושפעת על ידי המחזור החודשי.
סימנים וסימפטומים

השינויים במחלת השד הפיברוציסטית מאופיינים על ידי הופעתם של סיבי רקמות ומרקם גושי בשדיים. גושים אלה הם גושים חלקים עם קצוות מוגדרים והם בדרך כלל נעים בחופשיות ביחס למבנים סמוכים. הגושים לעיתים יכולים להיות מוסתרים על ידי מבנה השד. הגושים לרוב נמצאים בחלק העליון והחיצוני של השד (הקרוב לבית השחי), אבל ניתן למצוא אותם גם בשאר רחבי השד. נשים עם רקמת שד פיברוציסטית, עלולות להרגיש אי נוחות מתמשכת או לסירוגין כאב או רגישות בשדיים הקשורים לכך שיש נפיחות בשדיים. השדיים עצמם והפטמות עלולים לעיתים להיות רגישים או מגרדים. הסימפטומים נוטים להיות קשורים תקופתית למחזור החודשי של האישה. הסימפטומים נוטים להיות בשיאם בימים אלו, או במקרים חמורים, שבועות לפני כל מחזור חודשי. אחרי המחזור החודשי הספטומים יהיו במגמת ירידה. בשיא הסימפטומים, השדיים עשויים להרגיש מלאים, כבדים, נפוחים ורגישים למגע. עד כה, לא גילו סיבוכים אשר שד פיברוציסטי עלול לגרום להנקה.
פתופיזיולוגיה

המנגנון המדויק של השד הפיברוציסטי הוא לא לגמרי מובן, למרות זאת ידוע שכלל הנראה הוא קשור לרמות ההורמונים בגוף האישה. התופעה בדרך כלל חולפת לאחר גיל המעבר וידוע בנוסף שהוא קשור למחזור החודשי. נשים בגיל המעבר אשר מקבלות טיפול הורמונלי דיווחו על סימפטומים של שד פיברוציסטי. הדבר מציין שאכן רמות ההורמונים רלוונטיות למצב זה.
הפיכת השד לפיברוציסטי הוא תהליך מתמשך. התהליך נגרם בחלקו על ידי שינויים הורמונליים רגילים במהלך המחזור החודשי של האישה. החשובים ביותר מבין ההורמונים המשפיעים על מצב זה הם: אסטרוגן, פרוגסטרון ו - פרולקטין.
הורמונים אלו משפיעים ישירות על רקמות השד על ידי כך שהם גורמים לתאים לגדול ולהתרבות. הורמונים רבים אחרים כגון TSH, אינסולין, הורמון גדילה וגורמי צמיחה כגון TGF-בטא גורמים באופן ישיר או עקיף להגברה של צמיחת תאים. שנים של כאלה תנודות בסופו של דבר גורמות לייצור של ציסטות קטנות או לאזורים צפופים בשד שבו רקמה סיבית. הופעתן של מספר ציסטות קטנות בשד והתחלה של כאב בשדיים בדרך כלל מתפתח כאשר האישה מגיעה לשנות ה-30 בחייה. ציסטות גדולות בדרך כלל לא נפוצות לפני גיל 35.
אבחון

מחלת השד הפיברוציסטי תאובחן בראש ובראשונה על סמך תסמינים קליניים ובדיקת השד על ידי הרופא. במהלך בדיקה זו, הרופא בודק אם יש אזורים חריגים שדיים, גם ויזואלית וגם באופן ידני. כמו כן, נבדקות בלוטות הלימפה בבית השחי ואזורים בצוואר התחתון. היסטוריה רפואית מלאה ומדויקת של המטופלת עוזרת גם לאבחון מצב זה. אם לחולה יש היסטוריה רפואית ובדיקה גופנית תקינה אשר לא מעלים חשד לרקמת שד פיברוציסטית, לרוב לא יבוצעו בדיקות נוספות. בדר"כ נשים עם היסטוריה רפואית מחשידה למצב זה יוזמנו לביקורות דחופות יותר אצל הרופא.
אבחון > הדמיה

על מנת לקבוע אם הגוש הוא ציסטה או לא, נדרשות לביצוע מספר בדיקות הדמיה. ממוגרפיה היא בדרך כלל בדיקת ההדמיה הראשונה אשר נדרשת כאשר נמצאים ממצאים חריגים בבדיקת שד אצל רופא. אבחון ממוגרפיה מורכב מסדרה של צילומי רנטגן אשר מספקים תמונות ברורות של אזורים ספציפיים של השד.
בדיקות אולטרה-סאונד ו־MRI הן בדרך כלל הבדיקות שיבוצעו בשיתוף עם ממוגרפיה. זאת מפני ששתי בדיקות אלו יכולות לייצר תמונות ברורות יותר של השד ולהעריך רקמה צפופה של השד. בכך הן יכולות להבחין בבירור בין מלאות נוזל השד, ציסטות וגושים מוצקים. לכן הן לעיתים מומלצות לחולות צעירות, מתחת לגיל 30.
אבחון > ביופסיה

ביופסיה לרקמת השד היא לרוב הבדיקה שמשמשת כדי לאשר אבחון כאשר עולה חשד למחלה מבדיקות ההדמיה. תהליך הביופסיה מורכב מלקיחת דגימה של רקמת השד. דגימה זו נבדקת לאחר מכן מתחת למיקרוסקופ. המומחה מנתח את דגימת הרקמה ובכך מסוגל להסיק אם השינויים ברקמת השד הם שינויים שפירים או ממאירים או אם בשד קיים מרכיב פיברוציסטי.
ישנם ארבעה סוגים עיקריים של ביופסיות שד שיכולות להתבצע. שאיבה עם מחט דקה (fine-needle aspiration) היא שיטת הביופסיה אשר בדרך כלל מורה הרופא שהוא כמעט בטוח כי הגוש הוא ציסטה. מבחן זה מתבצע בדרך כלל בשילוב עם בדיקת אולטרסאונד. בדיקה זו מועילה בהנחיית המחט לתוך אזור קטן או קשה בשד ובכך למצוא גוש. ההליך אינו מכאיב והוא מורכב מהחדרת מחט דקה לתוך רקמת השד.
טיפול

רוב הנשים שסובלות משד פיברוציסטי ולא סובלות מסימפטומים לא זקוקות לטיפול, בין אם מדובר בטיפול תרופתי או ניתוחי. אם אותן נשים יסבלו מסימפטומים כגון גודש או כאבים בשד עליהן לטפל בסימפטומים בייעוץ רופא.
ישנם מחקרים שהראו שמכיוון שהשד הפיברוציסטי קשור לרמות הורמונים בגוף, טיפול ברמות ההורמונים עשוי להועיל לתופעה. אולם, טיפול זה עוד לא הוכח כמועיל לסימפטומים או כלא מועיל כלל.
פרוגנוזה

אין בדרך כלל תופעות לוואי שליליות לשד הפיברוציסטי וכמעט בכל המקרים המצב חולף לאחר גיל המעבר.
עם זאת, לשד הפיברוציסטי יש סיבוך אפשרי שנובע מן העובדה שגידולים סרטניים עשויים להיות יותר קשים לזיהוי אצל נשים עם שינויים פיברוציסטים בשד.
לאותן נשים מומלץ להקפיד על מעקב רציף.
סרטן השד
וסת
המחזור החודשי
ציסטה בשד
לקריאה נוספת

Biology of women - Book by Ethel Sloane